stanford-oval/wikipedia huggingface dataset:
דרבי (עיר)
ממשל, תרבות וחינוך > חינוך והשכלה

כמו ברוב בריטניה, בדרבי פועלים בעיקר בתי ספר ייסודי ובתי ספר תיכון. ילידים קטנים ופעוטות לומדים בבתי ספר לקטנים (בדרך כלל משולבים בבתי הספר היסודיים).
כמו כן ישנם גם ארבעה בתי ספר עצמאיים ללא תשלום.
בית הספר התיכון של דרבי, נוסד ב-1994 ונפתח לבנים בלבד. ב-2007, החל בית הספר לקבל גם בנות. בית הספר מהווה המשך של בית הספר של דרבי שנסגר ב-1989, אחד מבתי הספר העתיקים באנגליה.
בית ספר התיכון לבנות של דרבי, משמש לבנות בלבד.
בית ספר אוקברוק הוא בית ספר לבנות בגילאים 3–18 ולבנים בגילאים 3–11.
בית ספר מייקל אאוס סטינר נמצא בשיפלי, הינור וקייטרס, עבור תלמידים מגיל גן ועד 16.
בעיר ישנה גם אקדמיה, "קולג' לנדאו פורט", הממומן חלקית על ידי המדינה, בגיבוי עסקי.
בעיר ישנם גם כמה מוסדות לצרכים מיוחדים כדוגמת בית ספר "איבי" וה"לייט האוס".
אוניברסיטת העיר היא אוניברסיטת דרבי אשר נוסדה ב-1854. האוניברסיטה מפעילה בישראל שלוחה מאז 1997, המלמדת לימודי תואר ראשון ושני במנהל עסקים, חינוך, לימודי מחשב, פסיכולוגיה ותיירות. לשלוחה מעל ל-20,000 בוגרים אשר נמצאים בתפקידים בכירים בתעשייה. החל מפברואר 2008, הפכה השלוחה ל"המרכז ללימודים אקדמיים". ב-2011 השלוחה תסיים פעילותה באופן מלא בישראל.
ב-2003 אוניברסיטת נוטינגהאם פתחה בית ספר לרפואה בדרבי, הממוקם בבית החולים דרבי סיטי.
ממשל, תרבות וחינוך > תקשורת

לעיר עיתון יומי בשם "דרבי איבנינג טלגרף". בנוסף ישנם שני עיתונים ללא תשלום נוספים, "דרבי טריידר"
ו"דרבי אקספרס", הנשלחים לבתים על בסיס שבועי. לאחרונה נוסף עיתון יומי ללא תשלום בשם "מטרו". העיתון מחולק במרכז העיר בכל בוקר. עיתון שבועי נוסף הוא ה-"דרבישייר טיימס" המחולק בימי חמישי למנויים בלבד.
BBC רדיו דרבי, היא תחנת רדיו עטורת פרסים של דרבישייר וסטפורדשייר, ממוקמת ברחוב סט הלן ומשדרת תמהיל של חדשות לאומיות ומקומיות, מוזיקה וחדשות ספורט. לתחנה כ-150,000 מאזינים. התחנה משדרת בתדר 104.5 FM, 1116 AM, 95.3 FM בצפון ומרכז דרבישייר, 96 FM באזור בוקסטון, וגם באמצעות האינטרנט. לתחנה אתר אינטרנט משלה המספק חדשות, דיווחי תנועה ומזג אוויר. מאז 1983 התחנה מקיימת אירוע צדקה שנתי למטרות מקומיות. ב-2007 גייסה התחנה כמיליון פאונד.
ראם אפ.אם, היא תחנת רדיו עצמאית נוספת בדרבישייר ומזרח סטפורדשייר, התחנה משדרת מדרבי תמהיל של מוזיקה למבוגרים ובידור עם חדשות ודיווי תנועה. התחנה משדרת בתדר 102.8 FM, והיא משדרת גם באינטרנט. לתחנה כ-120,000 מאזינים.
קהילה יהודית

| שנה | אוכלוסייה |
| --- | --- |
1878: 24
1909: 111
1934: 30
1944: 138
1946: 150
1955: 205
בעיר הייתה קהילה יהודית קטנה מאוד. תחילתה של הקהילה בסוף המאה ה-19. לקהילה היה בית כנסת אשר נבנה ב-1899 ונסגר ב-1986.
גאוגרפיה

העיר מחולקת ל-17 רבעים.
| מחוז | אזור בתוך מחוז |
| --- | --- |
אבי: סט לוקס וקלפורניה
אלסטרי: אלסטרי ומרקיטון
אלבסטון: אלבסטון, ליצ'ורץ' ווילמורטון
ארבורטום: מרכז העיר ורוז היל
בלגריבס: בלגריבס וסאני היל
בולטון
צ'דסדן: צ'דסדן ודרוונט הייטס
צ'לסטון: צ'לסטון, שלטון לוק ואלנטון
דרליי: דרליי אבי וליטל צ'סטר
דרוונט
ליטלאובר: ליטלאובר והיט'רטון
מקוורט'
מיקלאובר
נורמנטון: נורמנטון ופיר טרי
אוקווד
סינפין: סינפין ואוסמסטון
ספונדון
גאוגרפיה > יישובים קרובים

דפילד, בלפר, הינור, אילקסטון, ריפליי, לנגלי מיל, אלפרטון, צ'סטרפילד, מטלוק, בייקוול, לונג איטון, נוטינגהאם, סנדיאקר, לוגברו, טירת דונינגטון, לסטר, ברטון-אפון-טרנט.
כלכלה, תעשייה ותחבורה

להלן טבלת תוצר גולמי של העיר (פרסום עמודים 240–253 )
| שנה | תוצר גולמי אזורי | חקלאות | תעשייה | שירותים |
| --- | --- | --- | --- | --- |
| 1995 | 2,509 | 2 | 1,130 | 1,377 |
| 2000 | 3,965 | 1 | 1,819 | 2,145 |
| 2003 | 4,421 | 1 | 1,806 | 2,614 |
הערה: כולל צייד, יערנות, אנרגיה, בנייה ושירותים פיננסיים.
כלכלה, תעשייה ותחבורה > תעשייה

המעסיקים הגדולים ביותר בדרבי הם רולס-רויס (כינוי מקומי – רוייס) וטויוטה. משרדי הנהלת בנק אג נמצאים בעיר. חברות ידועות נוספות כדוגמת בומברדייה המייצרת רכבות ומערכות תעופה, אלסטום המייצרת דודי חימום לתחנות כוח וממרי חום. חברת קיבלה קולה, ממוקמת גם כן בעיר באזור נורמנטון.
כפי שציון, דרבי היא מרכז משמעותי בתחום הרכבות. בעיר היו משרדי הנהלת "מידלנד ריילווי", עם סדנאות של ה"בריטיש רייל" ומתקני מחקר בעיר. למרות שלאורך השנים הפכה העיר לפחות חשובה בתחום הרכבות, עדיין יצרני רכבות ממשיכים לקיים עסקים בעיר, כך שתחנת "מידלנד דרבי" נשארה בעלת חשיבות אסטרטגית ברשת הרכבות. כפי שפורסם לאחרונה העיר נבחרה כעיר מועדפת לבניית מכרז רכבות לאומי חדש.
בתחום תעשיית ההיי-טק, דרבי היא ביתה של חברת קור דיזיין אשר פיתחה את משחק המחשב טומב ריידר והדמות לארה קרופט.
כלכלה, תעשייה ותחבורה > תחבורה > כבישים

מיקומה המרכזי של דרבי בלבה של אנגליה הפך אותה לצומת מקשר לאזורים רבים במדינה. הכביש המהיר כביש M1  עובר כעשרה מייל ממזרח לעיר, ומחבר את העיר לאזור לונדון, שפילד, לידס. כבישים עיקריים נוספים העוברים בדרבי או בסמוך לה, כוללים את דרך  (היסטורית, דרך זו הייתה הדרך הראשית מלונדון לקרלייל, לסטר ומנצ'סטר),
דרך  (בודמין למנספילד דרך בריסטול וברמינגהאם), דרך  (וורינגטון ללסטר דרך סטוק-און-טרנט), דרך  (ניו קסל-אנדר-לים למבלטורפ, כולל "דרך בריאן קלו" המקשרת את דרבי לנוטינגהאם) ודרך  (דרבי לט'ירסק דרך שפילד ולידס).
כלכלה, תעשייה ותחבורה > תחבורה > רכבות

כפי שצוין, מסילת הברזל משרתת את דרבי עוד מ-1840 על ידי תפקודה כצומת של שני הקווים הראשיים מלונדון ליורקשייר וצפון מזרח. תחנת הרכבת כיום היא תחנת הרכבת "מידלנד דרבי". התחנה מפעילה רכבות מהירות ללונדון, צפון מזרח, ודרום מערב, באמצעות חברת הרכבות "איסט מידלנדס" וקרוסקנטרי. בנוסף ישנן עוד תחנות קטנות, תחנת הרכבת פירטרי וספונדון, בהן השירות מצומצם.
כלכלה, תעשייה ותחבורה > תחבורה > אוויר

נמל התעופה "איסט מידלנדס" ממוקם כ-24 ק"מ ממרכז העיר, נתון שהופך את דרבי לעיר הקרובה ביותר לנמל תעופה. נמל התעופה משרת בעיקר את שלוש הערים הגדולות דרבי, לסטר ונוטינגהאם. ב-2004 שינו את שמו של הנמל ל"נוטינגהאם איסט מידלנדס" בגלל המיקום בשטחה. אך לאחר מאבקים של דרבי ולסטר, הוסר שמה של נוטינגהאם משם הנמל ב-2006. הנמל משרת טיסות טיסות צ'רטר, של חברות כדוגמת "בי.אם.אי בייבי", ריינאייר ואיזיג'ט עם שירות למגוון יעדים פנימיים ואירופיים.
כלכלה, תעשייה ותחבורה > תחבורה > אוטובוסים

תחנת האוטובוסים של דרבי הייתה בעלת עיצוב אר דקו של האדריכל סי. אייצ'. אסלין. במקור נבנתה ב-1933, ונסגרה ב-2005. תחנת אוטובוסים חדשה מתוכננת להבנות באותו מקום.
שירותי אוטובוסים בדרבי מופעלים על ידי מספר חברות, אבל רובם מופעלים על ידי "טרנט ברטו" ו"אריבה מידלנדס".
אתרים חשובים

קתדרלת דרבי - היא בעלת המגדל השני בגובהו במדינה. בשנים האחרונות המקום הפך ביתם של זוג בזים
בית הסוהר של דרבי - הוא מרכז מבקרים המציג צינוקים בהם עשו שימוש ב-1756.
המוזיאון התעשייתי של דרבי - ממוקם בבית המלאכה הראשון של דרבי. המוזיאון מציג את המורשת התעשייתית, וההישגים הטכנולוגים, כולל מנועי רולס-רויס, מסילות ברזל, כריה, ובתי יציקה.
המוזיאון האמנותי של דרבי
המוזיאון בית פיקפורד - נבנה על ידי האדריכל ג'וזף פיקפורד ב-1770. ושימש כביתו ומשרדו לאורך שנות חייו. אחרי מותו הפך המקום למוזיאון. במוזיאון מספר תערוכות המציגות את סגנון החיים במאה ה-18.
ערים תאומות

גרמניה אוסנבריק, גרמניה
הודו קפורטלה, הודו
הולנד הארלם, הולנד
צרפת פוסקויליר, צרפת
יפן טויוטה סיטי, יפן
הרפובליקה העממית של סין צ'נגזיי, הרפובליקה העממית של סין
הערות שוליים

↑  "מחוז דרבי: נתוני אוכלוסייה". שיעורי הצמיחה לפי תקופות. פרויקט GIS ההיסטורי של בריטניה.
↑  אוכלוסיית דרבי לאורך השנים, באתר www.visionofbritain.org.uk
↑  פארק מרקטון כיום אתר האינטרנט של הבי.בי.סי, נצפה ב-29 באוגוסט 2007
↑  "אודות ווסטפילד דרבי". אורכב מ-המקור ב-2008-04-10. נבדק ב-2008-07-24.
↑  "ההודעה שפירסמה השלוחה אל ציבור הסטודנטים בשלוחת אוניברסיטת דרבי (GIS Project)". אורכב מ-המקור ב-2009-01-22. נבדק ב-2008-07-25.
↑  "גודלה של הקהילה היהודית בדרבי לאורך השנים". מספר נפשות לפי תקופות. ג'יי.סי.אר-יו. קיי.
↑  ועדת השלטון המקומי של אנגליה (ביוני 2001). "המלצות החלוקה לאזורים במחוז" (PDF). {{cite web}}:  (עזרה)
↑  "פרויקט פרגרין". מועצת העיר דרבי website. אורכב מ-המקור ב-2011-08-10. נבדק ב-2008-02-04.
| --- | --- |
בקרת זהויות :  NLI: 987007554824005171  GND: 4085413-9  LCCN: n50027834  MusicBrainz: 4ce8712b-c3e9-4373-a5d6-87f0b2afd313  NARA: 10045616  NKC: xx0072305  RERO: 02-A022780529  VIAF: 198145542759196642454   WorldCat (עם VIAF): 198145542759196642454 
פסלו של הנסיך צ'ארלס אדוארד סטיוארט בקתדרלת גרין
מלון רחוב גרוב המשוחזר ו"הכניסה הגדולה" בצידו הצפוני של הגן הבוטני
אוניברסיטת דרבי
אוטובוס תחנת בי.בי.סי רדיו דרבי
תחנת הרכבת "מידלנד דרבי"
המוזיאון של בית פיקפורד
רובין ויליאמס

| --- | --- |

ויליאמס בפרמיירה של "תזיזו ת'רגליים 2", 2011
 לידה:  21 ביולי 1951 ארצות הברית שיקגו, אילינוי, ארצות הברית
 התאבד:  11 באוגוסט 2014 (בגיל 63) פרדייס סיטי, קליפורניה, ארצות הברית
 מקום קבורה:  מפרץ סן פרנסיסקו 
 שם לידה:  Robin McLaurin Williams 
 מדינה:  ארצות הברית 
 תקופת הפעילות:  1976–2014 (כ־38 שנים)
 מקום לימודים:  בית הספר ג'וליארד (1976)  College of Marin  קולג' קלרמונט מק'קנה  תיכון רדווד  Detroit Country Day School  Durham College 
 בן או בת זוג:  Valerie Velardi (יוני 1978–1988)  Marsha Garces (30 באפריל 1989–2010)  Susan Schneider (22 באוקטובר 2011–11 באוגוסט 2014) 
 צאצאים:  Zachary Williams, זלדה ויליאמס, Cody Williams 
 פרסים והוקרה:  פרס אוסקר   4 פרסי גלובוס הזהב   2 פרסי אמי   פרס גילדת שחקני המסך
 http://www.robinwilliams.com
 פרופיל ב-IMDb
 
רובין וילאמס, 2008
כוכבו של ויליאמס בשדרת הכוכבים של הוליווד
רובין מקלורין ויליאמס (באנגלית: Robin McLaurin Williams;‏ 21 ביולי 1951 – 11 באוגוסט 2014) היה קומיקאי, מדבב ושחקן קולנוע וטלוויזיה אמריקאי, זוכה פרס אוסקר לשחקן המשנה הטוב ביותר, 4 פרסי גלובוס הזהב (1 למפעל חיים), 2 פרסי אמי ופרס גילדת שחקני המסך.
ביוגרפיה

ויליאמס נולד בשיקגו, אילינוי שבארצות הברית. אביו רוברט פיצג'רלד ויליאמס – מנהל בכיר בחברת רכב ונוצרי-אפיסקופלי. אימו מקלורין, דוגמנית עבר ונוצרית-מדעית. הוא גדל במישיגן וחונך על פי ערכי הכנסייה האפיסקופלית. בהמשך עברה משפחתו לקליפורניה.
בבגרותו החל ויליאמס להופיע במועדוני סטנד-אפ בסן פרנסיסקו וזכה להצלחה רבה. הוא נרשם ללימודי מדעי המדינה במכללה בקליפורניה, אך פרש ממנה כדי ללמוד משחק במכללה קהילתית בקליפורניה. בהמשך קיבל מלגה לבית הספר ג'וליארד בניו יורק.
קריירה > בקולנוע

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: הגהה, עיצוב.
ויליאמס הופיע לראשונה בקולנוע בשנת 1980 בסרט "פופאי" בבימויו של רוברט אלטמן. בשנת 1982 הוא שיחק בשני סרטים: "העולם על פי גארפ" על פי רב המכר של ג'ון אירווינג באותו השם ובסרט "המובטלים" (שלא הצליח בקופות).
בשנת 1984 שיחק בסרט עטור השבחים "מוסקבה על ההדסון" בו גילם את דמותו של נגן סקסופון רוסי שמתאהב במהגרת מאיטליה.
בשנת 1986 הופיע בשלושה סרטים: "הזמנים הטובים", "מועדון גן עדן" ו"נצל את היום".
ויליאמס התפרסם ככוכב קולנוע בשנת 1987, כאשר גילם בסרטו של בארי לוינסון, "בוקר טוב, וייטנאם", את דמותו של שדרן הרדיו אדריאן קרונאוור. הסרט זיכה אותו בפרס גלובוס הזהב בקטגוריית "השחקן הטוב ביותר בסרט קומי או מוזיקלי", וכן מועמד לפרס אוסקר בקטגוריית "השחקן הטוב ביותר". בשנת 1988 שיחק ויליאמס בסרט "הרפתקאות הברון מינכהאוזן" ובשנת 1989 ב"ללכת שבי אחריו", בו גילם מורה נערץ שמחנך תלמידי פנימייה יוקרתית בדרכים לא שגרתיות. על תפקיד זה היה מועמד לפרס אוסקר.
במהלך שנות ה-90 של המאה ה-20 כיכב בסרטים רבים – ביניהם "איש הקאדילק", "התעוררות" ו"רצח מן העבר" שזכו להצלחה בביקורת ובקופות.
בשנת 1991 שיחק אדמס בסרט "פישר קינג" לצד ג'ף ברידג'ס. תפקיד זה עורר הדים רבים ואף זיכה אותו בפרס גלובוס הזהב כ"שחקן הטוב ביותר בסרט קומי או מוזיקלי" וכן במועמדות לפרס אוסקר בקטגוריית "השחקן הטוב ביותר". באותה שנה שיחק בלהיטי קולנוע נוספים כגון "צעצועים" ו"הוק" (בתפקיד פיטר פן). תפקיד בולט נוסף בשנים אלה היה בסרטו של כריס קולומבוס "גברת דאוטפייר" מ-1993, בו מגלם ויליאמס גבר שמתחפש לאומנת בריטית. על תפקידו בסרט זה זכה בפרס גלובוס הזהב כ"שחקן הטוב ביותר בסרט קומי או מוזיקלי" בפעם השלישית. ב-1991 זכה בפרס ההומניטרי על שם נורמה זרקי, מטעם ארגון נשים בקולנוע ובטלוויזיה.
בשנת 1995 זכה ויליאמס להצלחה נוספת בעקבות תפקידו בסרט "ג'ומנג'י". שנה לאחר מכן גילם את דמותו של ארמנד גולדמן בסרט הרימייק של מייק ניקולס, "כלוב הציפורים". באותה שנה זכה בפרס גילדת שחקני המסך בקטגוריית "צוות השחקנים הטובים ביותר" עבור חלקו בקאסט של סרט זה. באותה שנה גילם את דמותו של ג'ק פאוול בסרטו של פרנסיס פורד קופולה, "ג'ק", שמגולל את קורותיו של ילד בן 10 שנראה כמבוגר בן 40, וזכה בשבחי המבקרים. בשנת 1997 שיחק בסרטים "לפרק את הארי" לצד בילי קריסטל ו"הפרופסור המפוזר" של דיסני, אך תפקידו הבולט באותה שנה היה של הפסיכולוג שון מגוויר בסרטו של גאס ואן סנט "סיפורו של ויל האנטינג", שזיכה אותו בפרס אוסקר לשחקן המשנה הטוב ביותר. בשנת 1998 שיחק בסרטו של טום שדיאק "פאץ' אדמס", בו גילם את דמותו של הדוקטור האנטר דוהרטי "פאץ'" אדמס – אבי הליצנות הרפואית. סרט זה סימן את סוף תקופת תהילתו הגדולה של ויליאמס בקולנוע. לאחריו שיחק בכמה סרטים שכשלו בביקורת ובקופות, ובהם "יעקב השקרן", "איש המאתיים", "אינסומניה" ועוד.
בשנת 2001 שיחק בסרט אינטליגנציה מלאכותית את ד"ר ידע. ויליאמס שב למרכז הבמה בעקבות הופעתו המוצלחת בסרטו של שון לוי "לילה מוטרף במוזיאון" בו גילם את נשיא ארצות הברית, תאודור רוזוולט. סרט זה הכניס למעלה מ-250 מיליון דולרים, והוא הרווחי ביותר מבין הסרטים שבהם השתתף ויליאמס. הצלחתו הובילה ליצירת סדרה ובה שני המשכונים, שהאחרון שבהם יצא לקולנוע כחודש לאחר מותו.
בשנת 2014 יצא הסרט האחרון שאליו הצטלם ויליאמס, "האיש הכי כועס בברוקלין", המבוסס על סרטו של אסי דיין, "מר באום". בראשית 2016 עלה לאקרנים סרטו האחרון, "הכל בהחלט".
קריירה > בטלוויזיה

ב-1977 לוהק ויליאמס לתפקיד אורח בסדרה "ימים מאושרים". הופעתו הייתה כה מוצלחת, עד שהוחלט ברשת ABC לייצר סדרת בת (ספין אוף) לדמות ששיחק, החייזר "מורק". כך נוצרה ב-1978 הסדרה "מורק ומינדי" שבה גילם את דמותו של מורק במשך ארבע עונות עד 1982. על תפקידו בעונה הראשונה זכה ויליאמס בפרס גלובוס הזהב בתור "השחקן הטוב ביותר בסדרה קומית או מוזיקלית". הופעתו בסדרה הובילה, למעשה, לקריירה המשגשגת שלו בקולנוע.
אחרי "מורק ומינדי" הנחה ויליאמס ארבע תוכניות של משדר הסאטירה הוותיק "סאטרדיי נייט לייב": ב-1981, ב-1984, ב-1986 וב-1988. הוא שיחק בתפקידי אורח: בסדרות המצליחות "רצח מאדום לשחור", "חברים" ו"חוק וסדר: מדור מיוחד", וכן בתוכנית המערכונים המאולתרים ה"של מי השורה הזאת בכלל?".
בשנת 2013 ניסה ויליאמס לשוב לטלוויזיה כשחקן ראשי בסדרה "המטורפים" של דייוויד אי קלי, אך הסדרה בוטלה לאחר עונה אחת.
קריירה > דיבוב

הצלחת הסרט "פופאי" משנת 1980 הובילה לשיבוצו של ויליאמס כמדבב ראשי בסדרה שהפיק אלזי סיגר. גם בסרטונים שהופקו דיבב ויליאמס את פופאי לצד שלי דובאל ופול ל. סמית'. ואולם תפקיד הדיבוב הזכור ביותר שלו היה של הג'יני בסרט ההנפשה "אלאדין". במהלך תפקידו אלתר ויליאמס רבות, בין השאר חיקויים של ידוענים כגון ג'ק ניקולסון ואחרים. בשנת 1996 שב ודיבב את ג'יני בהמשכון "אלאדין ומלך הגנבים" ובשנת 2005 דיבב את פנדר, הרובוט האדום והמתפרק, בסרט "רובוטס". בשנת 2006 דיבב את נפוליאון קרוס ב"גיבור של כולם" וכן שלוש דמויות שונות ב"תזיזו ת'רגליים" (ראמון, לאבלייס וקליטוס). בשנת 2011 חזר ויליאמס לדבב את ראמון ואת לאבלייס בסרט ההמשך "תזיזו ת'רגליים 2".
ויליאמס היה בעל יכולות אלתור נרחבות, שאפשרו לו לייצר קומדיה מילולית מהירה כברק, כישרון שבא לידי ביטוי בעיקר בקומדיות כגון "אלאדין", "גברת דאוטפייר" ו"בוקר טוב וייטנאם".
חיים אישיים

בשנת 1978 התחתן עם ואלרי ולרדי, שאותה פגש שנתיים לפני כן כשעבד כברמן בסן פרנסיסקו. לשניים נולד בן, זאקרי "זאק" פים ויליאמס. כעבור עשר שנים התגרש הזוג ורובין נשא לאישה את מרשה גארסס, שהייתה האומנת של זאקרי. בניגוד לשמועות שנפוצו אז, הצהירה אשתו הראשונה ב-2018 שהרומן בין ויליאמס לגארסס התחיל לאחר שוויליאמס נפרד ממנה. לשניים נולדו שני ילדים, זלדה ריי ויליאמס וקודי אלן ויליאמס. בשנת 2008 התגרשו השניים ובשלהי 2011 התחתן ויליאמס עם סוזן שניידר, מעצבת גרפית יהודייה אמריקאית, בסנט הלנה שבקליפורניה. בני הזוג התגוררו בביתו של ויליאמס בשכונת סי קליף בסן פרנסיסקו.
ויליאמס אובחן כסובל מהפרעה דו-קוטבית, ובראיונות עמו אף סיפר על היסטוריה ארוכה של צריכת סמים ושימוש באלכוהול.
משחק הווידאו "האגדה של זלדה" היה אהוב על בני משפחתו, ויליאמס אף קרא לבתו זלדה על שם הדמות שבמשחק. זלדה ויליאמס היא בעצמה שחקנית ומדבבת, בדומה לאביה.
חיים אישיים > מותו

ב-11 באוגוסט 2014, כשהיה בן 63, נמצא ויליאמס בביתו שבקליפורניה כשהוא ללא רוח חיים. על פי ממצאים ראשוניים הוסק כי הוא התאבד בתלייה. דוח סופי של הנתיחה לאחר המוות פורסם בנובמבר 2014 ואימת את החשדות הראשוניים. הדו"ח ציין גם שוויליאמס סבל מפרנויה מוגברת בתקופה שקדמה למותו. בחינה של רקמות מוחו גילתה שהוא סבל מדמנציה עם גופיפי לואי (Dementia with Lewy bodies), אשר ככל הנראה אובחן בשגגה כמחלת פרקינסון זמן קצר לפני מותו. הרופאים חושדים שהדמנציה היוותה גורם מכריע בהידרדרותו הנפשית, שהובילה להתאבדות. גופתו של ויליאמס נשרפה ואפרה פוזר במפרץ סן פרנסיסקו ב-12 באוגוסט.
בנובמבר 2015 הודיעה משפחתו לתקשורת שוויליאמס אכן סבל מדמנציה.
ויליאמס הותיר אחריו אישה ושלושה ילדים משלוש מערכות נישואין.
להקת המטאל המצליחה Iron Maiden הקדישה לזכרו את השיר "Tears Of A Clown" באלבומה The Book of Souls, ששוחרר בשנת 2015.
פילמוגרפיה > קולנוע

פופאי (1980)
העולם על פי גארפ (1982)
המובטלים (1983)
מוסקבה על ההדסון (1984)
הזמנים הטובים (1986)
מועדון גן עדן (1986)
תפוס את היום (1986)
בוקר טוב, וייטנאם (1987)
הרפתקאות הברון מינכהאוזן (1988)
ללכת שבי אחריו (1989)
איש הקאדילק (1990)
התעוררות (1990)
רצח מן העבר (1991)
שקשוק הליצן (1991)
פישר קינג (1991)
הוק (1991)
הרפתקאות זאק וקריסטה בפרנגלי (1992)
אלאדין (1992)
צעצועים (1992)
להיות אנושי (1993)
גברת דאוטפייר (1993)
תשעה חודשים (1995)
ג'ומנג'י (1995)
כלוב הציפורים (1996)
ג'ק (1996)
סוכן חשאי (1996)
המלט (1996)
אלאדין ומלך הגנבים (1996)
איפה הילד? (1997)
לפרק את הארי (1997)
הפרופסור המפוזר – פלאבר (1997)
סיפורו של ויל האנטינג (1997)
לחלום אותך (1998)
פאץ' אדמס (1998)
יעקב השקרן (1999)
איש המאתיים (1999)
אינטליגנציה מלאכותית (2001)
לחיות בתמונות (2002)
סמוצ'י חייב למות (2002)
אינסומניה (2002)
בסוף הדרך... (2004)
בית הזכרונות (2004)
נואל (2004)
רובוטס (2005)
הלבן הגדול (2005)
המאזין הלילי (2006)
משפחה על גלגלים (2006)
גיבור של כולם (2006)
איש השנה (2006)
תזיזו ת'רגליים (2006)
לילה מוטרף במוזיאון (2006)
רישיון לחתונה (2007)
ריקוד לאור ירח (2007)
לילה מוטרף במוזיאון 2 (2009)
אבא שלך מלך (2009)
מזל תאומים (2009)
שרינק (2009)
תזיזו ת'רגליים 2 (2011)
החתונה הגדולה (2013)
פנים לאהבה (2013)
המשרת (2013)
חג מולד מחורבן (2014)
האיש הכי כועס בברוקלין (2014)
לילה מוטרף במוזיאון 3: סוד הקבר (2014)
השדרה (2014)
הכל בהחלט (2015)
פילמוגרפיה > טלוויזיה

ימים מאושרים (1977), תפקיד אורח בתור "מורק"
מורק ומינדי (1978–1982), תפקיד ראשי
סאטרדיי נייט לייב (1981, 1984, 1986, 1988), מנחה
רצח מאדום לשחור (1994), תפקיד אורח
חברים (1997), תפקיד אורח
של מי השורה הזאת בכלל? (2000), תפקיד אורח
המחשבה של מנסיה (2006), תפקיד אורח
חוק וסדר: מדור מיוחד (2008), תפקיד אורח
לואי (2012), תפקיד אורח
המטורפים (2013), תפקיד ראשי
מלאך שחור

| --- | --- |

לוגו הסדרה
 סוגה:  פעולה, מדע בדיוני
 יוצרים:  ג'יימס קמרון   צ'ארלס אגלי
 כותבים:  ג'יימס קמרון, צ'ארלס א. אגלי 
 בימוי:  ליאם אוחיון 
 שחקנים:  ג'סיקה אלבה, מייקל וות'רלי, ג'ון סאבאג', ולרי ריי מילר, ריצ'רד גאן, ג'יי סי מקנזי, ג'נסן אקלס, ויליאם גרגורי לי, אשלי סקוט
 פרסים:  שחקנית ראשית בפרסי בחירת הנוער 2001 ובפרס סאטורן פריצת הדרך בפרסי מגזין TV Guide פרס ליאו לסינמטוגרפיה פרס בחירת הקהל לסדרת דרמה חדשה
 פסקול:  Dark Angel – The Original TV Series Soundtrack 
 ארץ מקור:  ארצות הברית, קנדה 
 שפות:  אנגלית 
 מקום התרחשות:  סיאטל 
 מספר עונות:  2 
 מספר פרקים:  43 
 הפקה
 מוזיקה:  ג'ואל מקנילי 
 אורך פרק:  42 דקות
 שידור
 רשת שידור:  פוקס 
 רשת שידור בישראל:  סטאר וורלד   AXN
 תקופת שידור מקורית:  3 באוקטובר 2000 – 3 במאי 2002
 קישורים חיצוניים
 אתר רשמי
 דף התוכנית ב-IMDb
 
מלאך שחור (באנגלית: Dark Angel; בתרגום חופשי: מלאך אפל) היא סדרת טלוויזיה מדע בדיונית אמריקנית-קנדית מזרם הסייברפאנק שנוצרה על ידי ג'יימס קמרון וצ'ארלס אגלי. הסדרה עוקבת אחר קורותיה של מקס גווברה (X5-452), חיילת על משופרת גנטית, אותה גילמו ג'סיקה אלבה כמבוגרת וז'נבה לוקה כילדה.
לאחר שתי עונות בוטלה הסדרה בפתאומיות עקב בעיות תקציב ורייטינג, ועקב כך העלילה נקטעה בשיאה. טרילוגיית ספרים שנכתבה על ידי מקס אלן קולינס השלימה את הסדרה והרחיבה אותה. הסדרה שודרה ברשת FOX. למרות ביטולה הפתאומי של הסדרה, היא זכתה עדיין לאהדה רבה בקרב מעריצים, מה שהוביל לשידורה בשידורים חוזרים ברחבי העולם. בישראל הסדרה שודרה בסטאר וורלד ואחר כך בערוץ AXN.
שחקנים

ג'סיקה אלבה - מקס גווברה (X5-452)
מייקל וות'רלי - לוגן קייל
ג'ון סאבאג' - ליידקר
ג'ניפר בלנק - קנדרה
ולרי ריי מילר - סינדי המקורית
ריצ'רד גאן - סקצ'י
אלימי בלארד - הרבל
ג'יי סי מקנזי - נורמל
ויליאם גרגורי לי - זק (X5-599)
ג'נסן אקלס - אלק (X5-494)
קווין דורנד - ג'ושוע
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 22 | 22 | 3 באוקטובר 2000 | 22 במאי 2001 |
|  | 2 | 21 | 21 | 28 בספטמבר 2001 | 3 במאי 2002 |
תקציר עלילה

חבורת ילדים נמלטת מפרויקט הנדסה גנטית של הצבא, שהיה אמור להפוך אותם לחיילי-על. עשר שנים אחר כך, אחת הניצולים מאותה חבורה - מקס (ג'סיקה אלבה) - עובדת בשירות שליחויות בסיאטל העתידנית - עיר המנסה להשתקם מנזק של פעימה אלקטרומגנטית ששיתקה אותה והפכה אותה לעיר העולם השלישי. מקס מסתובבת ברחובות הזועמים על אופנוע ומנסה לאתר את יתר הניצולים מהפרויקט, בעוד ראש הפרויקט ליידקר (ג'ון סאבאג') מנסה לצוד אותה. בסוף העונה מקס משמידה את חדר המדע והניסוים של מנטיקור אך נפצעת ונתפסת על ידי מנטיקור.
בתחילת העונה השנייה מקס מצליחה לברוח בעזרת ג׳ושוע ומשחררת את כל החיילים מנטיקור, ביניהם הרבה בעלי לקויות ומראה מכוער ומפחיד הנקראים מוטציות, הממשלה ממנה סוכן מיוחד בשם וויט שיתפוס ויהרוג את כולם כדי שלא יתגלה לעולם על מטיקור, במהלך העונה מקס מצילה מוטציות שוויט מנסה לצוד מקס נעזרת בלוגן בסינדי בג׳ושוע ובאלק שותפה לחדר במנטיקור.
פרסים

השחקנית ג'סיקה אלבה זכתה על תפקידה בסדרה בפרס סאטורן לשנת 2000 בקטגוריית השחקנית בסדרת טלוויזיה הטובה ביותר. כמו כן, היא זכתה בחמישה פרסים בשנת 2001: פרס בחירת הקהל לתפקיד בסדרה דרמטית, פרס מגזין TV Guide עבור פריצת הדרך הטובה ביותר לשחקנית בסדרת טלוויזיה, פרס בחירת הנוער לשחקנית ראשית, פרס ליאו בקטגוריות הצילום האומנותי ואפקטים מיוחדים הטובים ביותר לסדרת טלוויזיה.
הונאת אינטרנט

הונאת אינטרנט היא הונאה העושה שימוש ברשת האינטרנט. הונאה זו, ככל הונאה, עושה שימוש ברמייה של אדם אחר עבור רווח אישי אלא שהרמייה בהונאה זו עושה שימוש באינטרנט.
שיטות להונאה באינטרנט

קיימות שיטות רבות להונאה העושות שימוש ברשת האינטרנט. השיטות כוללות בין השאר שיטות להוצאת כספים או מידע מגולשים, הונאה לצורך חילוץ מידע עסקי ועוד.
שיטות להונאה באינטרנט > גנבת זהות והתחזות

גנבת זהות היא הונאה, המתבצעת בהתחזות של אדם לזהות של אדם אחר. אדם מתחזה להיות אדם אחר לצורך שימוש בנכסיו, זהותו, יתרונותיו והטבותיו של האחר. בתחום הפלילי, גנבת הזהות עלולה לאפשר לבצע פשע בשם אדם אחר אשר יקשה עליו מאוד להוכיח כי לא הוא ביצע. בתחום האזרחי, פגיעה כלכלית (גנבה של נכסים וכספים), פגיעה בשם הטוב ובמערכות יחסים של הקורבן עם מכריו.
לעיתים נעשית גנבת הזהות תוך שימוש בגופים שלהם יש גישה למידע אישי או על סמך פרסומיהם. דוגמה לכך היא שימוש במידע אשר פורסם על ידי רשויות ציבוריות כדוגמת רשימות בוחרים. אמצעי נוסף הוא התחזות לצורך יצירת קשר עם אנשי שירות לקוחות, תמיכה טכנית ונציגי חברות במטרה לגרום להם למסור מידע אישי על לקוח. גם כאשר מאגרי המידע של גופים מוגנים, עשויה להתבצע גנבת זהות בין היתר על ידי שימוש לרעה של עובדים באפשרות שלהם לגישה לחומר רגיש של המעסיק, חדירה למאגרים של חברות גדולות אשר מחזיקות מידע רב על אנשים וחדירה לרשתות תקשורת ובסיסי נתונים באמצעות האקרים על מנת לאסוף מידע בכמויות גדולות. הנדסה חברתית מאפשרת לגרום לעובד חברה למסור מידע בשוגג או אף לאדם עצמו.
לאחר שנגנבה הזהות ניתן להשתמש בה ברשת האינטרנט על מנת לרכוש מוצרים על חשבון אדם אחר, הונאת חברים ומכרים של זה שזהותו נגנבה כביכול המכר מבקש מהם העברת כסף או מידע ועוד.[דרוש מקור]
שיטות להונאה באינטרנט > דיוג

באבטחת מידע, דִּיּוּג או פישינג (באנגלית: Phishing) הוא ניסיון לגנבת מידע רגיש על ידי התחזות ברשת האינטרנט. המידע עשוי להיות, בין היתר, שמות משתמש וסיסמאות או פרטים פיננסיים. פישינג מתבצע באמצעות התחזות לגורם לגיטימי המעוניין לקבל את המידע. לרוב שולח הגורם המתחזה הודעת מסר מיידי או דואר אלקטרוני בשם אתר אינטרנט מוכר, בה מתבקש המשתמש ללחוץ על קישור. לאחר לחיצה על הקישור מגיע המשתמש לאתר מזויף בו הוא מתבקש להכניס את הפרטים אותם מבקש המתחזה לגנוב.
שיטות להונאה באינטרנט > הונאת חנות מקוונת

בהונאת חנות מקוונת יוצרים העבריינים חנות אינטרנטית הנראית לגיטימית כך שלקוחות עורכים רכישה מקוונת באתר, ואז הם אינם מספקים את ההזמנה או שמספקים מוצר נחות, ולוקחים לכיסם את ההפרש. לפעמים פלטפורמת המסחר תקינה אך מוכרים עושים בה שימוש לרעה ואינם מספקים את השירות או המוצר שנרכש. שימוש נוסף בהונאה מסוג זה הוא שימוש בפרטי כרטיס האשראי על מנת למשוך ממנו כספים שלא אושרו.
שיטות להונאה באינטרנט > הפצת מידע כוזב

פייק ניוז או חדשות כזב (באנגלית: Fake news; בעברית ביחיד נאמר יְדִיעַת כָּזָב), הן ידיעות המופצות באמצעי התקשורת, ברשתות החברתיות ובאתרי אינטרנט באופן דומה לחדשות אמיתיות, אך הן למעשה בדיות או הסחות דעת, המשמשות לתעמולה ולדיסאינפורמציה. בחדשות כזב הכנסת המידע השגוי נעשית בכוונה תחילה, לשם הטעיית הקורא, או על ידי תיעדוף חדשותי שמציג חדשות סלקטיביות וחוטא לחשיבות הציבורית האמיתית של הידיעות. אחת ההגדרות המדעיות המקובלות לפייק ניוז היא "כתבות חדשותיות שקריות במכוון שניתן לוודא את שקריותן והן עלולות להטעות את הקוראים". ישנן שתי מוטיבציות מרכזיות לייצור והפצה של פייק ניוז: כלכלית ואידאולוגית.